U-I-269/07
Natisni
Opravilna št.:
U-I-269/07
Datum odločitve:
8. 10. 2008
ECLI:
ECLI:SI:USRS:2008:U.I.269.07
Akt:
Odlok o izvajanju gospodarske javne službe oskrbe z energetskimi plini iz omrežja in o podelitvi koncesije v Občini Trebnje (Uradni list RS, št. 38/06)
Izrek:
Pobuda za začetek postopka za oceno ustavnosti in zakonitosti Odloka o izvajanju gospodarske javne službe oskrbe z energetskimi plini iz omrežja in o podelitvi koncesije v Občini Trebnje (Uradni list RS, št. 38/06) se zavrže.
Evidenčni stavek:
Pobudnica nima pravnega interesa, če ne izkaže, da izpodbijani predpis neposredno posega v njen pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba Petrol Plin, d. o. o., Ljubljana
Datum vloge:
18. 10. 2007
Vrsta odločitve:
sklep
Vrsta rešitve:
zavrženje
Dokument:
US28341
Dokument v PDF obliki:
U-I-269-07.pdf
80 KB
Prenesite datoteko
U-I-269/07-4
9. 10. 2008
SKLEP
Ustavno sodišče je v postopku za preizkus pobude družbe Petrol Plin, d. o. o., Ljubljana, ki jo zastopa odvetniška družba Ulčar & partnerji, o. p. – d. n. o., na seji 9. oktobra 2008
sklenilo:
Pobuda za začetek postopka za oceno ustavnosti in zakonitosti Odloka o izvajanju gospodarske javne službe oskrbe z energetskimi plini iz omrežja in o podelitvi koncesije v Občini Trebnje (Uradni list RS, št. 38/06) se zavrže.
Obrazložitev
1. Pobudnica izpodbija v izreku tega sklepa navedeni akt. Zatrjuje, da je v neskladju z 2. členom in z drugim odstavkom 14. člena Ustave ter z določbami Zakona o javnih naročilih (Uradni list RS, št. 39/2000 in nasl. – ZJN-1). Pobudnica utemeljuje svoj pravni interes z zatrjevanjem, da je na podlagi izpodbijanega akta sodelovala v postopku izbire koncesionarja in da ima vložen upravni spor. Predlaga, naj Ustavno sodišče izpodbijani predpis odpravi ali podredno razveljavi.
2. Pobudo za začetek postopka za oceno ustavnosti in zakonitosti da lahko, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudnica še ne izkazuje pravnega interesa za oceno ustavnosti in zakonitosti izpodbijanega predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik